پانڈَو

پانڈَو یا پانڈَو بٲے چھِ (سنسکرت: پانڈوا، [पाण्डव]، IAST: Pāndava) اَکھ گروپ ناو یس پانژن افسانوی باین، یودھیشٹیر، بھیما ارجنا نکولا تہٕ سہدیوا سُنٛد حوالہٕ چھ دِوان، یم ہیند مہاکاوی مہابھارتِک مرکزی شخصیت چھ۔ تم چھ کورو کس بادشاہ پانڈوٗ سٕنٛد نیچی پٲٹھؠ مانٛنہٕ دیوا مگر پانڈَو سٕنٛد شرٲعی طور شُرؠ ننس مَنٛز نااہلیت کہ وجہ سٟتؠ ٲسؠ مُختلف دیوون (دیوتاہن) زٲنِتھ۔ مہاکاوی مَنٛز کوٚر پانڈوون پنچلا چہ شہزادی دروپدی سۭتہ خانٛدر، تہٕ کوروٗ سلطنت کہ تقسیٖم پتہٕ کٔرٕن وراثت کین تنازعن نش بچنہٕ خٲطرٕ اندرا پرستھ شہرٕچ بنیاد۔ تقسیٖم گژھنہٕ پتہٕ ٲس بادشٲہی ہِنٛدِس بیٚیِس حِصس پیٚٹھ تِہنٛدیٚن پِتٕریٚن بٲژن کورواہن ہِنٛز حُکوٗمت۔وۄنٛہِ گوٚو، پانڈوَو ہوٗر پنٕنہِ بادشٲہی دُریودھن (کوروَن ہُنٛد سارِوٕے کھۄتہٕ بوٚڑ تہٕ بادشاہ) نِش ییٚلہِ یُدھیشتھیراہن پاسہٕ کِس کھیلَس دوران یہِ جوا کھیلہِ مَنٛز دوٗر کوٚر۔ یُدھیشتیراہن کوٚر اَتھ شرطس پؠٹھ رضامندی ظٲہِر زِ پانڈو کَرِ بادشٲہی کوروَن حوالہٕ تہٕ 12 ہَن تام جلاوطنی مَنٛز تہٕ اَمہِ پتہٕ اَکہِ ؤرؠ یہِ ژوٗرِ۔ اَمہِ وقتہٕ پتہٕ کوٚر کورواہو سلطنت واپس یِنس اِنکار۔ اَمہِ کِس نٔتیٖجس مَنٛز کٔر پانڈوَو پنِنِس بٔڑِس عیالَس خٕلاف خانہ جنگی شۆروٗع، تہٕ اَتھ تنازَس چھِ کروکشیتر جَنٛگ وننہٕ یِوان۔ بھگوان کِرٛشنا سٕنٛد مدتہٕ سۭتہ زیوٗن پانڈوو ٲخٕر کار کوراوہن ہنٛد مرنہٕ سٟتؠ جَنٛگ، حتاکہ سؠٹھا قٲمتس پؠٹھ۔

 حَوالہٕ